Frá vettvangi brunans . vísir / magnús hlynur Lögreglan á Suðurlandi mun síðar í dag yfirheyra manninn og konuna sem úrskurðuð voru í gæsluvarðhald í liðinni viku vegna brunans við Kirkjuveg 18 á Selfossi . Þetta segir Oddur Árnason , yfirlögregluþjónn , í samtali við Vísi . Konan og maðurinn voru úrskurðuð í vikulangt gæsluvarðhald en konan kærði úrskurðinn til Landsréttar sem felldi hann úr gildi í gær . Hún er þó enn í haldi yfirvalda þar sem hún hefur nú afplánun fangelsisvistar sem hún átti eftir að sitja af sér vegna eldri dóms . Tvennt lést í brunanum og er grunur um íkveikju . Gæsluvarðhald yfir manninum rennur út á morgun en Oddur segir ekki liggja fyrir hvort farið verði fram á áframhaldandi varðhald . Ákvörðun um það verði væntanlega tekin á morgun . Karl og kona voru í gærkvöldi úrskurðuð í viku langt gæsluvarðhald vegna rannsóknar á tildrögum eldsvoðans á Selfossi á miðvikudag . 47 ára kona og 49 ára karl létust í brunanum sem lögreglu grunar að hafi verið af mannavöldum .